b'\n_START_ARTICLE_\nKrems an der Donau\n_START_SECTION_\nPodnebje\n_START_PARAGRAPH_\nV Kremsu je prehodno podnebje z oceanskimi vplivi z zahoda in celinskimi vplivi z vzhoda. To se ka\xc5\xbee v sorazmerno visokih temperaturnih nihanjih, z vro\xc4\x8dimi poletji in hladnimi zimami. V obdobju 1971-2000 je bila najvi\xc5\xa1ja izmerjena temperatura 36,8 \xc2\xb0C v juniju in najni\xc5\xbeja -22,8 \xc2\xb0C v januarju. Povpre\xc4\x8dna letna temperatura je 9,4 \xc2\xb0C, julij s povpre\xc4\x8dno 19,5 \xc2\xb0C in januar z -0,6 \xc2\xb0C. S pribli\xc5\xbeno 500 l/m\xc2\xb2 ima Krems zelo nizko letno koli\xc4\x8dino padavin, avstrijsko povpre\xc4\x8dje je okoli 1100 l/m\xc2\xb2. Na splo\xc5\xa1no je podnebje v Kremsu in okolici zelo primerno za gojenje grozdja.\n_START_SECTION_\nPrebivalstvo\n_START_PARAGRAPH_\n\xc5\xa0tevilo prebivalcev s statusom rezidenta v urbani aglomeraciji je bilo ob koncu leta 2010 okoli 50.000.\n_START_SECTION_\nZgodovina\n_START_PARAGRAPH_\nV letu 2005 je bil med izkopavanji na Wachtbergu najden otro\xc5\xa1ki grob, star 27.000 let. Ta najdba je najstarej\xc5\xa1i znan grob v Avstriji. V usedlini puhlice je bil grob dobro ohranjen. Dva zakopana dojen\xc4\x8dka sta bila prekrita z lopatico mamuta. Ohranjeni so tudi grobni pridatki. Z arheolo\xc5\xa1kimi izkopavanji v Kremsu - Rehbergu so na\xc5\xa1li tudi najstarej\xc5\xa1e znano umetni\xc5\xa1ko delo v Avstriji, Venero iz Galgenberga, 32.000 let star \xc5\xbeenski kipec. Izvirnik tega kipca je skupaj z Willendorfsko Venero, ki je nekaj tiso\xc4\x8d let mlaj\xc5\xa1a, shranjen v Prirodoslovnem muzeju.\n_START_SECTION_\nSrednji vek\n_START_PARAGRAPH_\nNajstarej\xc5\xa1e naselitve okoli Kremsa - Steina niso bile stalne. V zgodnjem srednjem veku so bili pogosti oboro\xc5\xbeeni spopadi naseljencev. Nedavna odkritja slovanskih naselij v Kremsu in Steinu ka\xc5\xbeejo nepretrgano naselitev Slovanov v 7. stoletju. Z bitko pri Lechfeldu leta 955 se je za\xc4\x8dela kolonizacija v imenu bavarskega in salzbur\xc5\xa1kega samostana. Samostan se je utrdil in okrepil. Za Krems in Stein je to pomenilo hitro, neprekinjeno trgovanje, upravno podlago okoli Hohen Markta v Kremsu ter zgraditev cerkve v Frauenbergu v Steinu v 10. stoletju. Iz leta 995 je najstarej\xc5\xa1i dokument z imenom Krems  (orientalis urbs quae dicitur Cremisa).  Ju\xc5\xbeno od Donave, danes okro\xc5\xbeje Hollenburg, se omenja v darovnici iz leta 860. Leta 1014 je bila a v Kremsu ustanovljena \xc5\xbeupnija. V letih 1130-1190 je bila v Kremsu kovnica najstarej\xc5\xa1ih babenber\xc5\xa1kih kovancev. Stein je leta 1200 postal kne\xc5\xbeja carinarnica. Najstarej\xc5\xa1i pisni ob\xc4\x8dinski statut je iz leta 1305. Dve naselji, Krems in Stein, ki sta bili lo\xc4\x8deni, so povezali s skupnim ob\xc4\x8dinskim statutom in skupno upravo. Hitra gospodarska rast in \xc5\xa1irjenje prostora opisuje ta del zgodovine mesta. V \xc4\x8dasu vojvode Albrehta V. je bila leta 1421 z odlokom Wiener Gesera judovska skupnost v Kremsu uni\xc4\x8dena kot \xc5\xa1e v 16 drugih prin\xc4\x8devih posestih, vklju\xc4\x8dno Herzogenburgu._NEWLINE_1. aprila 1463 je cesar Friderik III. mestu Krems dodelil nov grb, ki je danes \xc5\xa1e vedno veljaven. Ka\xc5\xbee oklep, zlatega dvoglavega orla z rde\xc4\x8dim jezikom  in s cesarsko krono nad glavama na \xc4\x8drnem ozadju. Poleg tega je bil Kremsu podeljen privilegij za gradnjo mosta \xc4\x8dez Donavo. Okoli leta 1470 je bila zgrajena mestna bolni\xc5\xa1nica, ki ima v prekladi portala moto cesarja Friderika III. A.E.I.O.U. z letom 1470 v gotskih \xc5\xa1tevilkah._NEWLINE_Leta 1447 je bil prvi\xc4\x8d omenjen Kremser Hauer Guild St. Paul, najstarej\xc5\xa1i vinogradni\xc5\xa1ki ceh v nem\xc5\xa1ko govore\xc4\x8dih dr\xc5\xbeavah.\n_START_SECTION_\nNovi vek\n_START_PARAGRAPH_\nV 16. stoletju je bil Krems sredi\xc5\xa1\xc4\x8de reformacije, ki so jo podpirali bogati zunanjetrgovinski trgovci in obrtniki z visokim dohodkom. Konec stoletja je bil Krems skoraj 100- odstotno protestantski in protireformacija je delovala s polno silo. \xc5\xa0tevilne cerkve in posvetne stavbe pri\xc4\x8dajo o visoki gospodarski mo\xc4\x8di in cerkvenih sporih. Na koncu so zmagali katoli\xc4\x8dani, kar je bila gospodarska katastrofa skupaj s po\xc5\xbearom: leta 1645 je bilo mesto med tridesetletno vojno zasedeno, leto dni so ga oblegali \xc5\xa0vedi, nato so ga osvojile cesarske \xc4\x8dete. Polovica hi\xc5\xa1 je bila po\xc5\xa1kodovana ali uni\xc4\x8dena. Kapucinski samostan med obema mestoma Krems in Stein (samostan Und) je bil ustanovljen leta 1612. Po po\xc5\xbearu leta 1656 je bil obnovljen. Po Kremsu je dobil vzdevek Martin Johann Schmidt (Kremser Schmidt), zadnji veliki avstrijski baro\xc4\x8dni slikar, ki je v bli\xc5\xbenjem mestu Stein an der Donau (zdaj del Kremsa) \xc5\xbeivel in deloval vse do svoje smrti leta 1801._NEWLINE_V bitki pri D\xc3\xbcrnsteinu (11. november 1805) so ob vratih Steina avstro-ruske \xc4\x8dete premagale Francoze pod poveljstvom Mortierja, nato je bila izgubljena \xc5\xa1e bitka pri Austerlitzu med 3. koalicijsko vojno._NEWLINE_Leta 1849-1850 je iz dveh mest,  Kremsa in Steina, nastala enotna ob\xc4\x8dina s sede\xc5\xbeem v Kremsu, ki je delovala do leta 1938._NEWLINE_Leta 1872 je bil Krems povezan z \xc5\xbeelezni\xc5\xa1kim omre\xc5\xbejem. Lesen most \xc4\x8dez Donavo so leta 1897 nadomestili z jekleno konstrukcijo. Uni\xc4\x8den je bil med drugo svetovno vojno, most so dopolnili z naklju\xc4\x8dnimi elementi, danes pa je kulturni spomenik z burno zgodovino dveh mest. Poleg tega je bila po dokon\xc4\x8danju \xc5\xbeelezni\xc5\xa1kega mostu v Kremsu zgrajena \xc5\xa1e \xc5\xbeelezni\xc5\xa1ka povezava Krems-St. P\xc3\xb6lten.\n_START_SECTION_\nNacionalsocializem, druga svetovna vojna\n_START_PARAGRAPH_\nLeto 1938 je pomenilo v zgodovini veliko nazadovanje. Preganjanje in izgon Judov in tabori\xc5\xa1\xc4\x8de za ujetnike Stalag 17 B so bili voja\xc5\xa1ki gospodarski interesi za industrijsko \xc5\xa1iritev v Lerchenfeldu kot nekateri od u\xc4\x8dinkov in posledic nacizma._NEWLINE_Med nacizmom je bila ustanovljena velika ob\xc4\x8dina Krems, ki je zdru\xc5\xbeevala 14 ob\xc4\x8din (Krems,  Stone, Egelsee, Mautern, Oberrohrdorf, Unterrohrendorf,  Landersdorf, Gneixendorf, Rehberg, Palt, F\xc3\xbcrth, Brunnkirchen, Thallern in Stratzing). Prve gradnje so bile pristani\xc5\xa1\xc4\x8de Kremser, jeklarna in mesto Lerchenfeld, po \xc5\xa1iritvi pokrajinskega glavnega mesta Spodnje Donave Kremsa, ki je bil prilagojen zaradi vojne._NEWLINE_2. aprila 1945 je bil Krems bombardiran, kar je povzro\xc4\x8dilo ogromno \xc5\xa1kodo na obmo\xc4\x8dju \xc5\xbeelezni\xc5\xa1ke postaje. Bilo je tudi veliko mrtvih.\n_START_SECTION_\nDruga republika\n_START_PARAGRAPH_\nDruga polovica 19. stoletja je prinesla mnoge uspehe, vklju\xc4\x8dno s \xc5\xa1irjenjem pristani\xc5\xa1\xc4\x8da kot posledica vse ve\xc4\x8djega pomena plovne poti Donave in z njo povezane, sodobne in u\xc4\x8dinkovite industrije. Ustanovitev dr\xc5\xbeavne akademije, Univerze Krems in dejavna  vloga v kulturnem \xc5\xbeivljenju dr\xc5\xbeave so v poznem 20. stoletju pripomogle k nadaljnji rasti Kremsa. Razli\xc4\x8dne prireditve in festivali, vklju\xc4\x8dno Music Festival Glatt, N\xc3\x96 Donaufestival ali dose\xc5\xbeki Kunsthalle Krems z velikimi mednarodnimi razstavami so si utrdili pot. Pod krovno blagovno znamko Kunstmeile Krems so zdru\xc5\xbeeni med drugim Karikaturmuseum, Artotheka, Forum Frohner in \xc5\xa1e veliko ve\xc4\x8d institucij.\n_START_SECTION_\nVinske kleti\n_START_PARAGRAPH_\nVinske kleti imajo v Kremsu in okolici velik gospodarski pomen. Krems se omenja kot sredi\xc5\xa1\xc4\x8de belega vina v Avstriji. V ob\xc4\x8dinskem obmo\xc4\x8dju mesta Krems so leta  2006 gojili trto na 961 hektarjih (48 557 ha v Avstrija, 1999). Pomembne sorte iz Kremsa:_NEWLINE_belo vino (87\xc2\xa0%):_NEWLINE_Gr\xc3\xbcner Veltliner, rizling, M\xc3\xbcller Thurgau, Neuburger, beli pinot, chardonnay, rumeni mu\xc5\xa1kat, Early Red Veltliner, Roter Veltliner, Sauvignon Blanc_NEWLINE_rde\xc4\x8de vino (13\xc2\xa0%):_NEWLINE_Zweigelt (modra frankinja x St. Laurent), St. Laurent, modri pinot, modra portugalka, merlot, cabernet sauvignon_NEWLINE_Vplivi podnebnih sprememb na vinogradni\xc5\xa1tvo so jasno vidni iz dolgoro\xc4\x8dnih evidenc v enolo\xc5\xa1ki \xc5\xa1oli v Kremsu.'